  Виталий Пронин Красноярск улосвылын аварие шедем вертолётын быриз Удмуртиысь воргорон но. Та сярысь ивор интыямын та улосвыл Правительстволэн сайтаз. Шудтэм учыр луиз 4-тӥ гудырикошконэ Игарка городлэсь 180 иськемын. МИ-8 вертолёт усьыса, бырыны шедизы 15 пассажиръёс но экипажысь 3 адями. Улонысь кошкемъёс Красноярск, Томск, Омск, Самара улосвылъёсысь, Ханты-Мансийск, Ямало-Ненец автономной округъёсысь, Башкириысь вахтае ужаны мынэмъёс луо. Соосын ӵош бырыны шедиз Удмуртиысь Камиль Хисамутдинов. 6-тӥ гудырикошконэ Красноярск улосвылын траур ялэмын. Ӝутэмын уголовной уж. МИ-8 мукет вертолётлэсь груззэ шедьытэм, таин валче усем шуыса малпало. Аварие сюрем техника 2010-тӥ арын поттэмын, ивортэ солэн кузёез, «ЮТэйр» огазеяськон. Солэн командирез 5 сюрс 990 час лобамын, со пӧлысь 2 сюрс 300 чассэ - экипажлэн командирез луыса. Красноярск улосвыл шудтэм учыре шедемъёслэн ӵыжы-выжыоссылы коньдонэн юрттон амалъёс утча. Эдуард Степанов Туспуктэм: krskstate.ru  